সোহিনী রায়

সোহিনী রায় (জন্ম: ২৫শে আগস্ট, ১৯৬৬) হলেন একজন ধ্রুপদী মণিপুরী নৃত্যশিল্পী নৃত্য-গবেষক এবং নৃতত্ত্ববিদ, যিনি বর্তমানে মার্কিন যুক্তরাষ্ট্রের লস অ্যাঞ্জেলেসে অবস্থান করছেন। রায় সাত বছর বয়স থেকে কলকাতায় মণিপুরী নর্তনালয়ে, গুরু বিপিন সিং, দর্শনা জাভেরি এবং কলাবতী দেবীর অধীনে নৃত্যের প্রশিক্ষণ নিয়েছেন। তিনি এগারো বছর বয়সে গুরু বিপিন সিংয়ের সাথে তাঁর দীক্ষা অনুষ্ঠানের মধ্য দিয়ে শুরু করেছিলেন এবং চৌদ্দ বছর বয়সে পেশাদারী নৃত্যানুষ্ঠান শুরু করেছিলেন। তিনি চৌদ্দ বছর বয়স থেকেই গুরু বিপিন সিংহের গবেষণা সহায়ক হিসাবে ছিলেন এবং ১৯৮২ সালে ভারত সরকারের সংস্কৃতি মন্ত্রণালয় থেকে মণিপুরী নৃত্যে জাতীয় বৃত্তি পেয়েছিলেন। একই সাথে তিনি কলকাতায় মডার্ন গার্লস হাই স্কুল থেকে পড়াশোনা করছিলেন যেখানে তিনি স্কুল কার্যক্রমেও নৃত্য প্রদর্শন করতেন। রায় নৃবিজ্ঞানে বি.এস.সি. এবং এম.এসসি ডিগ্রি নিয়েছিলেন কলকাতা বিশ্ববিদ্যালয় থেকে। পরে, তিনি নৃত্যে এমএ এবং নৃবিজ্ঞানে পিএইচডি ডিগ্রি নিয়েছিলেন লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে। তিনি হার্ভার্ড ডিভিনিটি স্কুলের বিশ্ব ধর্মের অধ্যয়ন কেন্দ্রের ফেলো ছিলেন এবং ইরভিনের ক্যালিফোর্নিয়া বিশ্ববিদ্যালয়ের, মানবিক গবেষণা ইনস্টিটিউটের অনুষদ ফেলো ছিলেন। তিনি ক্যালিফোর্নিয়া বিশ্ববিদ্যালয়, ইরভিন, ক্যালিফোর্নিয়া বিশ্ববিদ্যালয়, সান্টা বারবারা এবং সান্টা মনিকা কলেজে অধ্যাপনা করেছেন এবং তাঁর অনেক প্রকাশন রয়েছে। সোহিনী রায় দক্ষিণ ক্যালিফোর্নিয়ার ''ইনস্টিটিউট অফ মণিপুরী ডান্স''-এর প্রতিষ্ঠাতা এবং শৈল্পিক পরিচালক। তিনি ধ্রুপদী মণিপুরী নৃত্যের বহু প্রযোজনার, নৃত্য পরিকল্পনা এবং পরিচালনা করেছেন। এদের মধ্যে আছে, হারাও-কুম্মেই: মণিপুরী নৃত্যে আনন্দ উদ্‌যাপন, গীত-গোবিন্দ, কৃষ্ণ-নিংশিংবা। এছাড়াও তিনি ইউরোপ, মার্কিন যুক্তরাষ্ট্রের বহু দেশে এবং ভারতের বিভিন্ন অনুষ্ঠানে নৃত্য পরিবেশন এবং ভ্রমণ করেছেন। - জয়ন্তী পুরস্কার, ভারতের কলকাতা বিশ্ববিদ্যালয়, ১৯৮৮ সালে - জাতীয় বৃত্তি, কলকাতা বিশ্ববিদ্যালয়, ভারত, ১৯৮৮ সালে - বিশ্ববিদ্যালয়ের স্বর্ণপদক, কলকাতা বিশ্ববিদ্যালয়, ভারত, ২০১১ সালে - নৃবিজ্ঞানের জেবি ডোনে পুরস্কার, রয়্যাল নৃবিজ্ঞান ইনস্টিটিউট, যুক্তরাজ্য, ২০০৯ সালে - ১৯৮২-১৯৮৬ সাল থেকে ভারত সরকারের জাতীয় বৃত্তি, - মণিপুরী নৃত্যে প্রথম পুরস্কার, সংগীতোৎসব, ১৯৮৮ সালে - শ্রীনগর-মণি পুরস্কার, কাল-কি-কলাকার সংগীত সম্মেলন, মুম্বাই, ১৯৮৮ সালে - নরতন আচার্য্য, মণিপুরী নর্তনালয়, কলকাতা, ১৯৯৯ সালে - এলেন ওয়েইসম্যান লস অ্যাঞ্জেলেস ট্রেজারস অ্যাওয়ার্ড, ক্যালিফোর্নিয়া ট্র্যাডিশনাল মিউজিক সোসাইটি, ২০০৭ সালে - মনোনয়ন, লেস্টার হর্টন পুরস্কার, ২০০৭ সালে - বিজয়ী, লেস্টার হর্টন পুরস্কার, ২০০৮ সালে - মনোনয়ন, লেস্টার হর্টন পুরস্কার, ২০১০ সালে Manipuri Dance and Culture - A World Heritage। "Manipuri Dance and Culture - A World Heritage"। Medhajournal.com। ২০১১-০৭-১৪ তারিখে মূল থেকে আর্কাইভ করা। সংগ্রহের তারিখ ২০১২-১১-০৮।  [Devotional Dance by Chris Shull 2008-04-25, Page 15D, The Wichita Eagle] "Harvard Divinity School - Center for the Study of World Religions - Past Affiliates N-R"। Hds.harvard.edu। ২০১২-১০-১১। ২০১৪-০৭-১৪ তারিখে মূল থেকে আর্কাইভ করা। সংগ্রহের তারিখ ২০১২-১১-০৮।  "Ucsb | Theater | Dance"। Theaterdance.ucsb.edu। ২০১১-১০-৩১। ২০১২-১২-১০ তারিখে মূল থেকে আর্কাইভ করা। সংগ্রহের তারিখ ২০১২-১১-০৮।  "Manipuri tradition flourishes - Los Angeles Times"। Articles.latimes.com। ১৯৯৯-১২-১৭। সংগ্রহের তারিখ ২০১২-১১-০৮।  "EducationWatch: ARIMM Hosts Conference"। GRAMMY.com। ২০০৮-১০-১৪। সংগ্রহের তারিখ ২০১২-১১-০৮।  "Manipuri dance was a choice beyond me"। Deccan Herald। ২০১৩-০১-২২। সংগ্রহের তারিখ ২০১৩-০৮-১১।  "J.B. Donne Essay Prize on the Anthropology of Art Past recipients"। Therai.org.uk। সংগ্রহের তারিখ ২০১২-১১-০৮।  [Khokar, Ashish Mohan Attendance Dance annual of India 2007, pg 11] "Horton Awards Past Winners - Dance Resource Center of Los Angeles and Southern California"। Drc-la.org। ২০১৩-০৬-০২ তারিখে মূল থেকে আর্কাইভ করা। সংগ্রহের তারিখ ২০১২-১১-০৮।